pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีติดตามผลการดำเนินงาน และติดตามการช่วยเหลือผู้ประสบภัย จากพายุโซนร้อน “ปาบึก” ระบุทำงาน 5 ปี ไม่เคยหยุดคิดเลยสักวัน สัญญาจะทำหน้าที่ให้ดีที่สุด
วันจันทร์ที่ 18 มีนาคม 2562
นายกรัฐมนตรีติดตามผลการดําเนินงาน และติดตามการช่วยเหลือผู้ประสบภัย จากพายุโซนร้อน “ปาบึก” ระบุทํางาน 5 ปี ไม่เคยหยุดคิดเลยสักวัน สัญญาจะทําหน้าที่ให้ดีที่สุด
นายกรัฐมนตรีติดตามผลการดําเนินงาน และติดตามการช่วยเหลือผู้ประสบภัยจากพายุโซนร้อน “ปาบึก” ณ สวนสาธารณะศรีนครินทร์ 84 อําเภอเมืองนครศรีธรรมราช ระบุทํางาน 5 ปี ไม่เคยหยุดคิดเลยสักวัน สัญญาจะทําหน้าที่ให้ดีที่สุด
วันนี้ (18 มีนาคม 2562) เวลา 17.00 น. ณ สวนสาธารณะศรีนครินทร์ 84 ตําบลนาเคียน อําเภอเมืองนครศรีธรรมราช จังหวัดนครศรีธรรมราช พลเอก ประยุทธ์ จันทร์โอชา นายกรัฐมนตรี ติดตามผลการดําเนินงาน และติดตามการช่วยเหลือผู้ประสบภัยจากพายุโซนร้อน “ปาบึก” โดยนายกรัฐมนตรีขับรถสองแถวไม้ นคร-เขาชะเมา นครศรีธรรมราช มาพบปะชาวบ้าน จากนั้น รับชมการแสดงร้องเพลงประสานเสียง “สู้เพื่อแผ่นดิน” โดยนักเรียนโรงเรียนท่าเรือมิตรภาพ ซึ่งนายกรัฐมนตรี ได้ยืนขึ้นร่วมร้องเพลง และชูสัญลักษณ์มือไอเลิฟยู พร้อมกันนี้ ได้รับชมการแสดงหนังตะลุง “น้องเดียว นายหนังตะลุงตาบอด ลูกทุ่งวัฒนธรรม” และร้องแหล่ต้อนรับนายกรัฐมนตรี ทั้งนี้ บรรยากาศเป็นไปอย่างสนุกสนาน นายกรัฐมนตรีและชาวบ้านที่มาร่วมงานต่างหัวเราะตลอดเวลารับฟังการแหล่ โดยนายกรัฐมนตรีได้ขึ้นบนเวที มอบเงินรางวัล และกล่าวชื่นชมน้องเดียว ขอให้สร้างสังคมด้วยความสุขเช่นนี้ให้คนทั้งประเทศ พร้อมระบุว่าร้องแหล่แซวนายกฯ ไม่เป็นไร ไม่มีแล้วเรื่องการเรียกไปปรับทัศนคติ เลิกไปนานแล้ว
โอกาสนี้ นายกรัฐมนตรีได้วีดิโอคอนเฟอร์เรนซ์เปิดทางลอดบ้านช่องเขา อําเภอทุ่งสง เพื่อใช้เป็นจุดกลับรถแก้ไขปัญหาจุดตัดจุดเสี่ยงและการลักผ่านบริเวณดังกล่าว
จากนั้น นายกรัฐมนตรีได้กล่าวกับประชาชนตอนหนึ่งว่า วันนี้ลงมาติดตามการทํางานของส่วนราชการทั้งหมด เห็นรอยยิ้มทุกคนแล้วมีความสุข ขออย่าด่าทอกัน นายกรัฐมนตรีเอาหัวใจมาฝากคนนครศรีธรรมราช หัวใจดวงเล็ก ๆ ที่มี 68 ล้านห้อง พร้อมย้ําทุกคนคือครอบครัว อย่าให้ใครทําลายความเป็นมาของประเทศไทย ประวัติศาสตร์ทุกอย่างคือสิ่งที่ดีที่ต้องภูมิใจ และอย่าจําสิ่งที่ไม่ดีในอดีต
นายกรัฐมนตรีกล่าวถึงการทํางานของรัฐบาลที่ได้แก้ปัญหาต่าง ๆ หลายเรื่อง อาทิ แก้ปัญหาหนี้นอกระบบที่แก้ไปได้จํานวนมาก เรื่องการจัดสรรที่ดินทํากิน และปัญหาราคายาง ทําให้ 5 ปีที่ผ่านมา นอนไม่หลับเพราะต้องคิดแก้ปัญหาอยู่ตลอด และภายใน 2 ปีนี้จะมีอุตสาหกรรมยางเกิดขึ้น ขณะที่ปัญหาราคาปาล์มน้ํามันจะต้องร่วมมือกัน และเชื่อว่าราคาจะดีขึ้น และขออย่ามีเรื่องความขัดแย้งต่าง ๆ อีกเลย
ช่วงท้าย นายกรัฐมนตรีกล่าวว่า วันนี้มาตรวจราชการในฐานะนายกฯ ฉะนั้น ทีมรักษาความปลอดภัยก็มาได้ และ ตลอด 5 ปีที่ผ่านมาทํางานมาตลอด ไม่เคยหยุดคิดเลยสักวัน และไม่เข้าใจทําไมนายกฯ เมืองไทย จึงอยากเป็นกันนัก ซึ่งตนสัญญาจะทําให้ดีที่สุด ตราบใดที่ยังทําหน้าที่อยู่ ทั้งนี้ ระหว่างกล่าวกับประชาชน นายกฯ ได้พยายามพูดด้วยสําเนียงคนใต้ว่า “รักกันหม้าย มาวันนี้บายใจ” ก่อนจะเดินลงพื้นที่โบกมือทักทายประชาชน และเดินทางกลับกรุงเทพมหานคร
------------------------------
สํานักโฆษก
รัฐบาลไทย-ข่าวทำเนียบรัฐบาล-สถานกงสุลกิตติมศักดิ์ ณ กรุงตูนิส มอบอาหารแห้งและสิ่งของจำเป็นให้แก่ชุมชนไทยในกรุงตูนิสที่ประสบปัญหาการแพร่ระบาดจาก COVID-19 [กระทรวงการต่างประเทศ]
วันเสาร์ที่ 2 พฤษภาคม 2563
สถานกงสุลกิตติมศักดิ์ ณ กรุงตูนิส มอบอาหารแห้งและสิ่งของจําเป็นให้แก่ชุมชนไทยในกรุงตูนิสที่ประสบปัญหาการแพร่ระบาดจาก COVID-19 [กระทรวงการต่างประเทศ]
สถานกงสุลกิตติมศักดิ์ ณ กรุงตูนิส มอบอาหารแห้งและสิ่งของจําเป็นให้แก่ชุมชนไทยในกรุงตูนิสที่ประสบปัญหาการแพร่ระบาดจาก COVID-19
เมื่อวันที่ 1 พฤษภาคม 2563 สถานกงสุลกิตติมศักดิ์ ณ กรุงตูนิส ได้มอบข้าวสาร อาหารแห้ง และยารักษาโรค ให้แก่ชุมชนไทยในกรุงตูนิส จํานวน 16 คน ซึ่งกําลังเผชิญกับวิกฤตการณ์การแพร่ระบาดของ COVID-19 จนนําไปสู่การปิดสถานประกอบการ เคอร์ฟิว และการห้ามประชาชนออกจากบ้าน
รัฐบาลไทย-ข่าวทำเนียบรัฐบาล-ธพว. ดัน ‘สินเชื่อ SMART SMEs’ หนุนเอสเอ็มอีเสริมสภาพคล่องต่อยอดธุรกิจ ชูธงดอกเบี้ยถูก 0.55%ต่อเดือน ผ่อนนาน 10 ปี แถมเปิดโอกาสรับรีไฟแนนซ์
วันพฤหัสบดีที่ 8 สิงหาคม 2562
ธพว. ดัน ‘สินเชื่อ SMART SMEs’ หนุนเอสเอ็มอีเสริมสภาพคล่องต่อยอดธุรกิจ ชูธงดอกเบี้ยถูก 0.55%ต่อเดือน ผ่อนนาน 10 ปี แถมเปิดโอกาสรับรีไฟแนนซ์
ธพว. ผุดสินเชื่อใหม่ “โครงการ SMART SMEs” วงเงิน 20,000 ล้านบาท ตอบโจทย์ผู้ประกอบการไทยที่ต้องการเงินทุนเสริมสภาพคล่อง ขยายกิจการ เผยจุดเด่นคิดอัตราดอกเบี้ยสุดพิเศษ 0.55% ต่อเดือน ผ่อนนาน 10 ปี แถมเปิดโอกาสรีไฟแนนซ์ช่วยลดต้นทุนธุรกิจ
นายพงชาญ สําเภาเงิน รองกรรมการผู้จัดการ รักษาการแทนกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า จากสภาพเศรษฐกิจชะลอตัวในปัจจุบัน ธพว.จึงออกสินเชื่อใหม่ “โครงการ SMART SMEs” วงเงินรวม 20,000 ล้านบาท เป็นทางเลือกให้แก่เอสเอ็มอีที่กําลังต้องการเงินทุน สามารถนําไปใช้เสริมสภาพคล่องในการลงทุนขยายปรับปรุงธุรกิจ หรือใช้เป็นเงินทุนหมุนเวียนในกิจการ ช่วยให้กิจการขยายตัวและเติบโตเพิ่มขึ้น
ทั้งนี้ วงเงินกู้สูงสุด 15 ล้านบาทต่อราย ระยะเวลาผ่อนนานสูงสุดถึง 10 ปี คิดอัตราดอกเบี้ยพิเศษ ปีที่ 1 MLR -1 ต่อปี , ปีที่2 MLR -0.75 ต่อปี , ปีที่3 MLR -0.5 ต่อปี และปีที่ 4-10 MLR ต่อปี หรือเฉลี่ยเพียง 0.55% ต่อเดือน ถือเป็นอัตราที่ต่ํามาก เมื่อเทียบกับสินเชื่อธุรกิจในท้องตลาดทั่วไป เปิดโอกาสให้ทั้งลูกค้าเดิม ธพว. และลูกค้าใหม่ทั่วไป สามารถเข้ามาใช้บริการได้ รวมถึง ยังสามารถรีไฟแนนซ์ (Refinance) ได้ด้วย ช่วยให้ผู้ประกอบการลดต้นทุนการประกอบธุรกิจ และยังสามารถขอวงเงินเสริมได้อีก ทําให้มีเงินทุนก้อนใหม่นําไปต่อยอดขยายธุรกิจ โดยคุณสมบัติ ต้องจดทะเบียนเป็นนิติบุคคล เปิดรับคําขอกู้ถึงวันที่ 30 มิถุนายน 2563 หรือจนกว่าจะเต็มวงเงิน แล้วแต่อย่างหนึ่งอย่างใดจะถึงก่อน
นายพงชาญ กล่าวด้วยว่า ธพว.เป็นสถาบันการเงินเฉพาะกิจหลักของภาครัฐ มีภารกิจในการส่งเสริมและสนับสนุนผู้ประกอบการไทยให้เติบโตและยั่งยืน ธพว.จึงเดินหน้าบทบาทสําคัญในการเติมทุนให้เอสเอ็มอีไทย พร้อมกับมีกระบวนการพัฒนาผู้ประกอบการ มอบ “ความรู้” ควบคู่กับเงินทุน ช่วยให้ผู้ประกอบการที่เข้ามาใช้บริการสินเชื่อของ ธพว. จะได้รับการพัฒนาเพิ่มขีดความสามารถทางธุรกิจสูงขึ้น โดยคาดว่า สินเชื่อ “โครงการ SMART SMEs” จะสนับสนุนให้ผู้ประกอบการเอสเอ็มอีเข้าถึงแหล่งทุนได้อย่างน้อย 4,000 ราย ก่อให้เกิดเงินหมุนเวียนในระบบเศรษฐกิจกว่า 80,000 ล้านบาท
รัฐบาลไทย-ข่าวทำเนียบรัฐบาล-กระทรวงอุตสาหกรรมเตรียมของขวัญปีใหม่ 2562 มอบให้ประชาชนและผู้ประกอบการทุกระดับ
วันศุกร์ที่ 7 ธันวาคม 2561
กระทรวงอุตสาหกรรมเตรียมของขวัญปีใหม่ 2562 มอบให้ประชาชนและผู้ประกอบการทุกระดับ
นายอุตตม สาวนายน รัฐมนตรีว่าการกระทรวงอุตสาหกรรม เป็นประธานแถลงข่าว  ของขวัญปีใหม่ 2562 จากกระทรวงอุตสาหกรรมให้แก่ประชาชนและผู้ประกอบการทุกระดับ ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
วันนี้ (7 ธ.ค. 61) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานแถลงข่าว ของขวัญปีใหม่ 2562 จากกระทรวงอุตสาหกรรมให้แก่ประชาชนและผู้ประกอบการทุกระดับ โดยมี นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม นายสุรพล ชามาตย์ รองปลัดกระทรวงอุตสาหกรรม และผู้บริหารกระทรวงอุตสาหกรรม ร่วมด้วย ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
กระทรวงอุตสาหกรรมเตรียมของขวัญปีใหม่ ให้แก่ ประชาชน SMEs และผู้ประกอบการทุกระดับ โดยแบ่งเป็น 4 ภารกิจ คือ
1.การอํานวยความสะดวกและลดภาระผู้ประกอบการ ได้แก่ 1.1 การยกเลิกการต่ออายุใบอนุญาตประกอบกิจการโรงงาน(รง.4) ของกรมโรงงานอุตสาหกรรม เพื่อเพิ่มความสะดวกให้ผู้ประกอบการ เพิ่มประสิทธิภาพการให้บริการ 1.2 การชําระค่าบริการผ่านระบบ e-Payment คือระบบการชําระค่าบริการของหน่วยงานระดับกรมในกระทรวงอุตสาหกรรมที่มีการเก็บค่าธรรมเนียม ซึ่งจะดําเนินการผ่านระบบอิเล็กทรอนิกส์ทั้งหมด เช่น การชําระค่าธรรมเนียมรายปี ใบอนุญาตโรงงาน ค่าใบอนุญาตนําแร่เข้า-ส่งออก การออกใบอนุญาตผ่านระบบอิเล็กทรอนิกส์ หรือ e-License เป็นต้น
2. ลดต้นทุนการดําเนินธุรกิจ 2.1 การปรับสินเชื่อของกองทุนหมุนเวียนเพื่อการส่งเสริมอุตสาหกรรมเกษตรแปรรูปทั่วไทยวงเงิน 250 ล้านบาท ที่มีอยู่แล้วแต่มาปรับลดดอกเบี้ยลงจากเดิม 6% เหลือ 4% วงเงินสินเชื่อไม่เกิน 200,000 บาท ใช้บุคคลค้ําประกัน โดยเน้นให้เข้าถึงผู้ประกอบการรายย่อย และ 2.2 การสนับสนุนการพัฒนาผลิตภัณฑ์สู่มาตรฐานผลิตภัณฑ์อุตสาหกรรมให้กับ SMEs หรือ มอก.S โดยจะแจกคูปองให้รายละไม่เกิน 30,000 บาท จํานวน 500 ราย ภายใต้งบประมาณกองทุนพัฒนาเอสเอ็มอีตามแนวทางประชารัฐเพื่อช่วยเหลือการให้คําปรึกษาและแนะนําด้านเทคนิค
3. การยกระดับพัฒนาผู้ประกอบการและชุมชนเชิงพื้นที่ 3.1 กระทรวงฯ ได้จัดทํา แอพพลิเคชั่น(Application) สินค้าอุตสาหกรรมชุมชนของ อก. ภายใต้ชื่อ 77 จังหวัดมีดี มาโชว์ (ThaiBest Products) ขึ้นเพื่อคัดสรรของดี ของเด่น ซึ่งเป็นสินค้าชุมชนลักษณะของขวัญ ของฝาก ของที่ระลึก 77 จังหวัดทั่วประเทศมารวมไว้กว่า 240 ผลิตภัณฑ์ และจัดทําแปลภาษาทั้งไทย จีน อังกฤษ ญี่ปุ่น โดยจะเปิดตัวในวันที่ 22 ธ.ค. นี้ที่อิมแพคเมืองทองธานี 3.2 การเปิดศูนย์ทดสอบยานยนต์และยางล้อแห่งชาติที่จะแล้วเสร็จในต้นปี 2562 และเปิดบริการให้กับผู้ประกอบการที่เกี่ยวข้องกับอุตสาหกรรมยานยนต์มาใช้บริการ สามารถประหยัดค่าใช้จ่ายได้รวม 95 ล้านบาทต่อปี รวมไปถึงศูนย์ปฏิรูปอุตสาหกรรมสู่ 4.0 หรือ ITC ที่เปิดให้บริการแล้วครบ 77 จังหวัดทั่วประเทศ
4. การดูแลเกษตรกร แรงงาน ประชาชนทั่วประเทศ 4.1 โครงการเหมืองแร่ปลอดภัย ห่วงใยประชาชน โดยกรมอุตสาหกรรมพื้นฐานและการเหมืองแร่ ได้จัดกิจกรรมตรวจสุขภาพประชาชนรอบเหมือง ฯลฯ และ 4.2 โครงการ กนอ. สานฝัน ปันอาชีพ โดยจะดําเนินการตั้งแต่ปี 2562-64 พัฒนาแรงงานโดยเฉพาะชุมชนผู้สูงอายุ แรงงานใกล้เกษียณ รอบนิคมฯ
รัฐบาลไทย-ข่าวทำเนียบรัฐบาล-สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงวางศิลาฤกษ์อาคารพักพยาบาล 7 ชั้น และทรงเปิดอาคาร 100 ปี สมเด็จพระญาณสังวร สมเด็จพระสังฆราช โรงพยาบาลพหลพลพยุหเสนา
วันพฤหัสบดีที่ 10 มกราคม 2562
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงวางศิลาฤกษ์อาคารพักพยาบาล 7 ชั้น และทรงเปิดอาคาร 100 ปี สมเด็จพระญาณสังวร สมเด็จพระสังฆราช โรงพยาบาลพหลพลพยุหเสนา
วันนี้ (10 มกราคม 2562)  สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงวางศิลาฤกษ์ “อาคารพักพยาบาล 7 ชั้น” และทรงเปิด “อาคาร 100 ปี สมเด็จพระญาณสังวร สมเด็จพระสังฆราช โรงพยาบาลพหลพลพยุหเสนา”
วันนี้ (10 มกราคม 2562) สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงวางศิลาฤกษ์ “อาคารพักพยาบาล 7 ชั้น” และทรงเปิด “อาคาร 100 ปี สมเด็จพระญาณสังวร สมเด็จพระสังฆราช โรงพยาบาลพหลพลพยุหเสนา” โดยมีศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข ข้าราชการและประชาชน เฝ้าฯ รับเสด็จ
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กราบบังคมทูลรายงานความเป็นมาของโรงพยาบาลว่า โรงพยาบาลพหลพลพยุหเสนา พัฒนาศักยภาพตามวิสัยทัศน์ “เป็นโรงพยาบาลศูนย์การแพทย์และสาธารณสุขชายแดนชั้นนําระดับประเทศ” เป็นโรงพยาบาลทั่วไป ขนาด 540 เตียง ให้บริการโดยแพทย์เชี่ยวชาญ ตรวจรักษาโรคที่ยุ่งยากซับซ้อน มีบุคลากรทั้งสิ้น 1,375 คน ทําให้ขาดแคลนที่พักเป็นจํานวนมาก สมเด็จพระเทพรัตนราชสุดาฯ สยามบรมราชกุมารี พระองค์ทรงพระกรุณาโปรดเกล้าฯ พระราชทานที่ดินส่วนพระองค์ จํานวน 12 ไร่ 1 เศษ 3 ส่วน 10 ตารางวา สร้างที่พักอาศัยของพยาบาล เพื่อถวายเป็นพระกุศลแด่สมเด็จพระญาณสังวร สมเด็จพระสังฆราช สกลมหาสังฆปรินายก โดยในปี 2562 นี้ กระทรวงสาธารณสุขได้จัดสรรงบประมาณมูลค่า 74,946,500 บาท (เจ็ดสิบสี่ล้านเก้าแสนสี่หมื่นหกพันห้าร้อยบาทถ้วน) เพื่อก่อสร้างอาคารพักพยาบาล 7 ชั้น จํานวน 96 ห้อง
สําหรับ “ตึก 100 ปี สมเด็จพระญาณสังวร สมเด็จพระสังฆราช โรงพยาบาลพหลพลพยุหเสนา” เป็นอาคารคนไข้ ขนาด 8 ชั้น 298 เตียง ซึ่งได้รับพระมหากรุณาธิคุณจากพระองค์ท่านเป็นประธานในการจัดหาทุน เพื่อซื้ออุปกรณ์และเครื่องมือทางการแพทย์ มูลค่า 250 ล้านบาท โดยมีมูลนิธิมหามกุฎราชวิทยาลัย ในพระบรมราชูปถัมภ์เป็นผู้ดําเนินการ เพื่อถวายเป็นพระกุศลแด่สมเด็จพระญาณสังวร สมเด็จพระสังฆราช สกลมหาสังฆปรินายก ในโอกาสทรงเจริญพระชันษาครบ 100 ปี ในเดือนตุลาคม 2556 และเริ่มเปิดให้บริการประชาชนในปี 2558 ประกอบด้วย ห้องตรวจโรคผู้ป่วยตา หู คอ จมูก หอผู้ป่วยหนักอายุรกรรม หอผู้ป่วยกึ่งวิกฤติ หอผู้ป่วยอายุรกรรมชาย-หญิง หอผู้ป่วยศัลยกรรมชาย – หญิง หอผู้ป่วยศัลยกรรมกระดูก หอผู้ป่วยตา หู คอ จมูก ในปี 2561 ให้บริการรักษาผู้ป่วยนอกเฉลี่ยวันละ 1,911 ราย และผู้ป่วยในเฉลี่ยวันละ 563 ราย
***************************** 10 มกราคม 2562
*********************
รัฐบาลไทย-ข่าวทำเนียบรัฐบาล-บีโอไอชักจูงนักลงทุนฮ่องกง
วันพฤหัสบดีที่ 19 กันยายน 2562
บีโอไอชักจูงนักลงทุนฮ่องกง
บีโอไอชักจูงนักลงทุนฮ่องกง
นายโชคดี แก้วแสง รองเลขาธิการคณะกรรมการส่งเสริมการลงทุน (บีโอไอ) (ที่ 3 จากซ้าย) เดินทางเยือนเขตบริหารพิเศษฮ่องกง เพื่อชักจูงการลงทุนจากบริษัทเป้าหมาย และร่วมงาน Belt and Road Summit 2019 พร้อมทั้งบรรยายในหัวข้อ SUCCESS THROUGH BELT AND ROAD: Best Practice and Success Case Sharing เมื่อเร็วๆ นี้
รัฐบาลไทย-ข่าวทำเนียบรัฐบาล-สธ.เร่งซ่อมแซม ปรับปรุง สร้างบ้านพัก หวังสร้างสุข ขวัญกำลังใจ เจ้าหน้าที่โรงพยาบาลทั่วประเทศ
วันพุธที่ 17 ตุลาคม 2561
สธ.เร่งซ่อมแซม ปรับปรุง สร้างบ้านพัก หวังสร้างสุข ขวัญกําลังใจ เจ้าหน้าที่โรงพยาบาลทั่วประเทศ
กระทรวงสาธารณสุขเร่งสร้าง และซ่อมแซม บ้านพักเจ้าหน้าที่โรงพยาบาลทั่วประเทศ ให้เพียงพอเพื่อสร้างขวัญกําลังใจบุคลากรสาธารณสุข ผลสํารวจล่าสุดเจ้าหน้าที่ยังไม่มีบ้านพักเกือบ 7 หมื่นราย
กระทรวงสาธารณสุขเร่งสร้าง และซ่อมแซม บ้านพักเจ้าหน้าที่โรงพยาบาลทั่วประเทศ ให้เพียงพอเพื่อสร้างขวัญกําลังใจบุคลากรสาธารณสุข ผลสํารวจล่าสุดเจ้าหน้าที่ยังไม่มีบ้านพักเกือบ 7 หมื่นราย
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า กระทรวงสาธารณสุขจะเร่งสร้างและซ่อมแซมบ้านพักเจ้าหน้าที่ที่ปฏิบัติงานในโรงพยาบาลทุกระดับให้เพียงพอและมีความปลอดภัย เพื่อสร้างขวัญและกําลังใจให้แก่บุคลากร ให้มีความสุขในการปฏิบัติงานเนื่องจากบ้านพักของโรงพยาบาลบางแห่งได้รับงบประมาณจัดสร้างพร้อมกับการสร้างโรงพยาบาล และบางแห่งสร้างมานานมีความทรุดโทรม แม้ว่าจะได้รับการปรับปรุงมาโดยตลอด จึงได้สั่งการให้ผู้ตรวจราชการและนายแพทย์สาธารณสุขจังหวัดสํารวจบ้านพักในโรงพยาบาลทุกแห่ง และประเมินความต้องการการซ่อมแซมหรือสร้างใหม่ให้เพียงกับผู้ปฏิบัติงานที่เพิ่มขึ้น
จากผลการสํารวจล่าสุดเมื่อวันที่ 12 ตุลาคม 2561 ในสถานพยาบาลทุกระดับทั่วประเทศจํานวน 11,160 แห่ง จาก 11,701 แห่ง และบุคลากรที่มีความจําเป็นต้องมีที่พักอาศัยในโรงพยาบาลจํานวน 170,292 คน จากจํานวน บุคลากรทั้งหมด 359,998 คน พบว่าบุคลากรที่ยังไม่มีไม่มีที่พัก 65,858 คน คิดเป็นร้อยละ 38.67 ของบุคลากรที่มีความจําเป็นต้องมีที่พักในโรงพยาบาล
นายแพทย์สุขุม กล่าวต่อว่า ได้ให้ทุกฝ่ายที่เกี่ยวข้องจัดทํารายละเอียดความจําเป็นในการจัดสวัสดิการให้แก่บุคลากรนําเสนอในภาพรวม เพื่อกระทรวงสาธารณสุขจะหาแนวทางในการจัดสรรงบประมาณ ซึ่งเป็นระยะเร่งด่วนและระยะยาว พบว่าต้องจัดหาที่พักเพิ่ม 10,863 หลังแบ่งเป็น บ้านพัก 8,641 หลัง อาคารพักและแฟลต 2,222 หลังโดยในปีงบประมาณ 2562 ได้จัดสรรงบประมาณ 1,290.39 ล้านบาทเพื่อสร้างและซ่อมแซมบ้านพัก อาคารพัก แฟลตและที่พัก และวางแผนจัดสรรให้เพียงพอไปจนถึงปีงบประมาณปี 2565 คาดว่าจะใช้เงินทั้งหมด 6,623.42 ล้านบาท
***************************** 17 ตุลาคม 2561
รัฐบาลไทย-ข่าวทำเนียบรัฐบาล-ผู้ตรวจกระทรวงดิจิทัลฯ เผยแผนการรับมือ “Fake News ภัยสื่อสารในยุคดิจิทัล ต่อการสื่อสารของภาครัฐ”
วันจันทร์ที่ 9 มีนาคม 2563
ผู้ตรวจกระทรวงดิจิทัลฯ เผยแผนการรับมือ “Fake News ภัยสื่อสารในยุคดิจิทัล ต่อการสื่อสารของภาครัฐ”
ผู้ตรวจกระทรวงดิจิทัลฯ เผยแผนการรับมือ “Fake News ภัยสื่อสารในยุคดิจิทัล ต่อการสื่อสารของภาครัฐ”
ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม เป็นวิทยากรอภิปรายในหัวข้อ "ข่าวจริง ข่าวปลอม Fake News กับการรับมือปฏิบัติการด้านการข่าว" โดยมีคณะผู้บริหารและเจ้าหน้าที่ จากสํานักงาน ก.พ.เข้าร่วมรับฟัง ณ ห้องประชุม 1 ชั้น 2 สํานักงาน ก.พ. (เดิม) เมื่อวันที่ 6 มีนาคม 2563 ทั้งนี้ ผู้ตรวจราชการกระทรวงดิจิทัลฯ ได้ย้ําถึงความสําคัญเกี่ยวกับ พ.ร.บ. ข้อมูลข่าวสารของราชการ พ.ศ.2540 รวมทั้งการสร้างความรู้ความเข้าใจความเป็นมาและบทบาทการทํางานของศูนย์ต่อต้านข่าวปลอม เพื่อรองรับผลกระทบของการแพร่กระจายของข่าวปลอม หรือ Fake News ซึ่งขยายตัวขึ้นท่ามกลางยุคของการแข่งขันข้อมูลอย่างรุนแรงในปัจจุบัน ตลอดจนผลกระทบที่จะส่งผลเสียต่อการทํางานหรือการสื่อสารของภาครัฐ
*****************
รัฐบาลไทย-ข่าวทำเนียบรัฐบาล-เพลง "ดุจดังสายฟ้า" เพลงเฉลิมพระเกียรติในหลวงรัชกาลที่ ๑๐
วันพุธที่ 2 มกราคม 2562
เพลง "ดุจดังสายฟ้า" เพลงเฉลิมพระเกียรติในหลวงรัชกาลที่ ๑๐
สมเด็จพระเจ้าอยู่หัว โปรดเกล้าโปรดกระหม่อมให้ เพลง "ดุจดังสายฟ้า"
สมเด็จพระเจ้าอยู่หัว โปรดเกล้าโปรดกระหม่อมให้ เพลง "ดุจดังสายฟ้า" ซึ่งเป็นเพลงที่ชนะการประกวด โครงการบทเพลงแห่งแผ่นดิน ของกองทัพบก ให้เป็นเพลงเฉลิมพระเกียรติ
ขับร้อง : อาทิวราห์ คงมาลัย หรือ ตูน บอดี้สแลม
แต่งคําร้อง ทํานอง เรียบเรียงดนตรี : พงศ์พรหม สนิทวงศ์ ณ อยุธยา
รัฐบาลไทย-ข่าวทำเนียบรัฐบาล-สพฐ.ซักซ้อมความเข้าใจเรื่องรับนักเรียน ปีการศึกษา 2563 และแนวปฏิบัติการรับมือกับการแพร่ระบาดของโควิด-19
วันจันทร์ที่ 16 มีนาคม 2563
สพฐ.ซักซ้อมความเข้าใจเรื่องรับนักเรียน ปีการศึกษา 2563 และแนวปฏิบัติการรับมือกับการแพร่ระบาดของโควิด-19
สพฐ.ซักซ้อมความเข้าใจเรื่องรับนักเรียน ปีการศึกษา 2563 และแนวปฏิบัติการรับมือกับการแพร่ระบาดของโควิด-19
(16มีนาคม2563)นายสนิท แย้มเกษร รองเลขาธิการคณะกรรมการการศึกษาขั้นพื้นฐาน ลงนามในหนังสือแจ้งสํานักงานเขตพื้นที่การศึกษาประถมศึกษา/มัธยมศึกษาทุกเขต เพื่อซักซ้อมความเข้าใจเรื่องการรับนักเรียน ปีการศึกษา2563และแนวปฏิบัติในการรับมือกับสถานการณ์การแพร่ระบาดของโรคติดเชื้อไวรัสโคโรนา2019 (COVID-19)
โดยให้สํานักงานเขตพื้นที่การศึกษากําชับ ติดตาม และแจ้งให้โรงเรียนปฏิบัติ ดังนี้
1.ดําเนินการรับนักเรียนทุกระดับให้เป็นไปตามประกาศและปฏิทินการรับนักเรียน ปีการศึกษา2563
2.การรับสมัครให้จัดสถานที่รับสมัครให้มีอากาศถ่ายเทได้สะดวก มีมาตรการป้องกันและควบคุมการแพร่ระบาด เป็นไปตามที่กระทรวงสาธารณสุขกําหนด
3.การสอบคัดเลือก
3.1การจัดห้องสอบ หากสถานที่เพียงพอ ควรลดจํานวนนักเรียน : ห้อง
3.2ห้องสอบมีอากาศถ่ายเทได้สะดวก
3.3จัดบริการเจลล้างมือ หน้ากากอนามัย ให้เพียงพอ
3.4จัดบริการตรวจวัดไข้ หากพบนักเรียนที่มีไข้ ให้คณะกรรมการรับนักเรียนของโรงเรียนพิจารณาตามที่เห็นสมควร
3.5ครูที่เดินทางกลับจากประเทศกลุ่มเสี่ยง หรืออยู่ระหว่างการแยกตัวเพื่อเฝ้าระวังอาการ (14วัน) ตามประกาศของกระทรวงสาธารณสุข หากมีหน้าที่เป็นผู้คุมสอบหรือมีหน้าที่อื่นใดที่เกี่ยวข้องกับการรับสมัครการสอบ การรายงานตัว และการมอบตัว ขอให้เปลี่ยนตัวผู้อื่นมาทําหน้าที่แทน
4.การรายงานตัวและการมอบตัวควรใช้สถานที่ที่มีอากาศถ่ายเทได้สะดวก ไม่แออัด กระจายจุดบริการให้เพิ่มขึ้น และปฏิบัติตามมาตรการการป้องกันฯ โดยเคร่งครัด
5.หากมีสถานการณ์จําเป็นที่ไม่สามารถดําเนินการสอบคัดเลือกได้ตามที่คณะกรรมการรับนักเรียนพิจารณา ให้รายงานต่อศูนย์การรับนักเรียน สํานักงานคณะกรรมการการศึกษาขั้นพื้นฐาน หมายเลขโทรศัพท์0 2280 5530หรือ0 2288 5839 – 40
รัฐบาลไทย-ข่าวทำเนียบรัฐบาล-นายกรัฐมนตรีมีข้อความสารแสดงความยินดีถึงนายลี นัก-ยอน
วันอังคารที่ 6 มิถุนายน 2560
นายกรัฐมนตรีมีข้อความสารแสดงความยินดีถึงนายลี นัก-ยอน
ที่ได้รับการแต่งตั้งให้ดํารงตําแหน่งนายกรัฐมนตรีสาธารณรัฐเกาหลี
ตามที่เมื่อวันที่ 31 พฤษภาคม 2560 นายลี นัก-ยอน (Lee Nak-yeon) ได้รับการแต่งตั้งให้ดํารงตําแหน่งนายกรัฐมนตรีสาธารณรัฐเกาหลี นั้น
พลเอก ประยุทธ์ จันทร์โอชา นายกรัฐมนตรี ได้มีข้อความสารแสดงความยินดีถึงนายลี นัก-ยอน นายกรัฐมนตรีสาธารณรัฐเกาหลี ดังนี้
Excellency,
I have the honour to extend to Your Excellency, on behalf of the Government and the people of the Kingdom of Thailand, my warmest congratulations on being appointed as the Prime Minister of the Republic of Korea.
Last year, I had an opportunity to welcome the delegation of the Republic Korea during the 2nd Asia Cooperation Dialogue Summit in Bangkok, to discuss our bilateral political and economic issues. We shared concern over the regional and international matters. I am confident that under your leadership, we will be able to continue this initiative and further advance these ties for mutual benefits of our countries.
Next year will mark the 60th anniversary of the establishment of our diplomatic relations, I very much look forward to working with Your Excellency to commemorate such occasion, thus taking our relationship on a higher plane.
Accept, Excellency, the assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-รัฐบาลส่งเสริมเทคโนโลยีดิจิทัลในระบบการศึกษา ยกระดับการเข้าถึงความรู้ของประชาชนทุกอาชีพ ตั้งเป้าสร้างผู้ประกอบการเกษตร วิสาหกิจชุมชน SMEs และ Startup ออนไลน์ 1 ล้านคนในปีนี้
วันจันทร์ที่ 19 มิถุนายน 2560
รัฐบาลส่งเสริมเทคโนโลยีดิจิทัลในระบบการศึกษา ยกระดับการเข้าถึงความรู้ของประชาชนทุกอาชีพ ตั้งเป้าสร้างผู้ประกอบการเกษตร วิสาหกิจชุมชน SMEs และ Startup ออนไลน์ 1 ล้านคนในปีนี้
รัฐบาลส่งเสริมการใช้เทคโนโลยีดิจิทัลเพื่อส่งเสริมการจัดการศึกษาและการเรียนรู้ ช่วยสร้างโอกาสและความเท่าเทียมทางการเรียนรู้ให้กับประชาชนทั้งในระบบและนอกระบบโรงเรียน
วันนี้ (17 มิถุนายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลส่งเสริมการใช้เทคโนโลยีดิจิทัลเพื่อส่งเสริมการจัดการศึกษาและการเรียนรู้ ช่วยสร้างโอกาสและความเท่าเทียมทางการเรียนรู้ให้กับประชาชนทั้งในระบบและนอกระบบโรงเรียน รวมทั้งอํานวยความสะดวกในการบริหารจัดการงานด้านการศึกษาของหน่วยงานต่าง ๆ เช่น การติดตั้งอินเทอร์เน็ตโรงเรียนให้ครบทุกแห่ง โครงการการศึกษาทางไกลผ่านดาวเทียม การยกระดับภาษาอังกฤษผ่านแอพพลิเคชัน Echo English และการจัดตั้งศูนย์ดิจิทัลชุมชน เป็นต้น “ขณะนี้รัฐบาลได้ติดตั้งใหม่และปรับปรุงเพิ่มความเร็วของอินเทอร์เน็ตเพื่อการศึกษาในโรงเรียนครบทุกแห่งทั่วประเทศแล้วกว่า 43,000 แห่ง ซึ่งจะช่วยให้ผู้เรียนสามารถเข้าถึงข้อมูลความรู้ได้สะดวกและทั่วถึงมากยิ่งขึ้น พร้อมทั้งพัฒนาเครือข่ายศูนย์ดิจิทัลชุมชนสําหรับให้บริการการศึกษาตามความต้องการของท้องถิ่น โดยติดตั้งอินเทอร์เน็ตใน กศน.ตําบลทั่วประเทศ จํานวน 7,424 แห่ง”
ในช่วงที่ผ่านมาศูนย์ดิจิทัลชุมชนได้จัดทําหลักสูตรให้ความรู้ประชาชนที่สําคัญ 3 เรื่อง คือ 1. หลักสูตรเกี่ยวกับความปลอดภัยในการใช้เทคโนโลยีดิจิทัล 2. หลักสูตรการใช้มือถือสมาร์ทโฟน และ 3. หลักสูตรการใช้โซเชียลเน็ตเวิร์คเพื่อการพาณิชย์ มีผู้เข้าร่วมโครงการ 340,714 คน โดยในปีนี้กระทรวงศึกษาธิการได้ขยายความร่วมมือกับกระทรวงเกษตรและสหกรณ์และกระทรวงพาณิชย์เพิ่มเติม เพื่อส่งเสริมให้กลุ่มเกษตรกร สหกรณ์ วิสาหกิจชุมชน ผู้ประกอบการ SMEs และ Startup ใช้เทคโนโลยีดิจิทัลทําธุรกิจอีคอมเมิร์ซแบบครบวงจรหรือเปิดร้านค้าออนไลน์ได้ ตั้งเป้าหมาย 1 ล้านคน หรือเพิ่มขึ้น 3 เท่าจากปี 2559 นอกจากนี้ กระทรวงศึกษาธิการยังได้จัดทําแอพลิเคชัน “กดดูรู้ที่เรียน” ที่ประกอบด้วย ข้อมูลการศึกษาขั้นพื้นฐาน ข้อมูลอาชีวศึกษา ข้อมูลอุดมศึกษา ข้อมูลหลักสูตรระยะสั้นและระยะยาว และข้อมูลแหล่งเรียนรู้ ซึ่งครอบคลุมทั้งแผนการรับนักเรียน ผลการทดสอบทางการศึกษา การแนะแนวอาชีพและการศึกษาต่อ รวมทั้งเพิ่มความสามารถในการนําเสนอข้อมูลด้วยวิธีการอ่านออกเสียง (Text to Speech) เพื่อผู้พิการทางสายตา หรือผู้ที่ไม่สะดวกในการอ่าน และเชื่อมโยงข้อมูลสถานศึกษาจากระบบเครือข่ายสังคมออนไลน์ เพื่อเพิ่มประสิทธิภาพการให้บริการข้อมูลบนแอพลิเคชันแก่ประชาชนทุกกลุ่มวัย ทั้งนี้ ประชาชนสามารถดาวน์โหลดแอพลิเคชันดังกล่าวได้ที่ Apple App Store และ Google App Store
...........
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. มอบนโยบาย รพศ./รพท. ยึดหลักธรรมาภิบาล แยกประโยชน์ส่วนตนและส่วนรวม
วันพฤหัสบดีที่ 24 มกราคม 2562
สธ. มอบนโยบาย รพศ./รพท. ยึดหลักธรรมาภิบาล แยกประโยชน์ส่วนตนและส่วนรวม
ปลัดกระทรวงสาธารณสุข มอบนโยบายผู้บริหารโรงพยาบาลศูนย์ โรงพยาบาลทั่วไป ยึดหลักธรรมาภิบาล เน้นแยกประโยชน์ส่วนตนและส่วนรวม สร้างกลไกป้องกันการทุจริต ให้เข้มแข็งและมีประสิทธิภาพ ด้วยหลักคิด“แก้ทุจริต ต้องคิดแยกแยะ”
วันนี้ (24 มกราคม 2562) ที่ ศูนย์ประชุมสาเกตฮอลล์ ต.เหนือเมือง อ.เมือง จ.ร้อยเอ็ด นายแพทย์สุขุม กาญจนพิมาย ปลัดกระทรวงสาธารณสุข เปิดการประชุมพัฒนาศักยภาพผู้บริหารโรงพยาบาลศูนย์ โรงพยาบาลทั่วไป ประจําปี 2562 และมอบนโยบายการดําเนินงานปีงบประมาณ 2562 ตามยุทธศาสตร์ชาติ 20 ปี เพื่อให้การบริหารจัดการเป็นเลิศ โปร่งใสตามหลักธรรมาภิบาล ตามเกณฑ์การประเมินคุณธรรมและความโปร่งใสในการดําเนินงานของหน่วยงานภาครัฐ แก่ผู้อํานวยการโรงพยาบาล รองผู้อํานวยการฝ่ายการแพทย์และบุคลากรจากโรงพยาบาลศูนย์/ โรงพยาบาลทั่วไป จํานวนกว่า 300 คน
นายแพทย์สุขุม กาญจนพิมาย ปลัดกระทรวงสาธารณสุข กล่าวว่า กระทรวงสาธารณสุขได้กําหนดยุทธศาสตร์ ในการพัฒนาความเป็นเลิศ 4 ด้าน ได้แก่ ส่งเสริมสุขภาพและความป้องกันโรคเป็นเลิศ บริการเป็นเลิศ บุคลากรเป็นเลิศ และบริหารจัดการเป็นเลิศ เป็นกรอบให้หน่วยงานในสังกัดทุกแห่งดําเนินการ โดยเฉพาะเรื่องการบริหารจัดการเป็นเลิศหรือการบริหารจัดการที่ดี เพื่อให้เกิดประโยชน์สุขแก่ประชาชน เกิดผลสัมฤทธิ์ต่อภารกิจของรัฐ มีประสิทธิภาพและเกิดความคุ้มค่า ซึ่งมีองค์ประกอบสําคัญ 6 ประการ คือ หลักนิติธรรม หลักคุณธรรม หลักความโปร่งใส หลักการมีส่วนร่วม หลักความรับผิดชอบ และหลักความคุ้มค่า
นายแพทย์สุขุม กล่าวต่อว่า การบริหารจัดการที่ดีนั้น ผู้บริหารโรงพยาบาล ต้องมีความเที่ยงธรรม สุจริต โปร่งใส ตรวจสอบได้ ส่วนผู้ปฏิบัติงานมีจิตสํานึกในการทํางาน มีความรับผิดชอบ เป็นการป้องกันการทุจริตผ่านจิตสํานึก ปลูกฝังความซื่อสัตย์ สุจริต ปรับฐานความคิดในการแยกเรื่องระหว่างผลประโยชน์ส่วนบุคคลกับผลประโยชน์ส่วนรวม ด้วยวิธีคิดแบบระบบเลขฐานสอง (Digital Thinking) ภายใต้แนวคิด“แก้ทุจริต ต้องคิดแยกแยะ” สร้างกลไกป้องกันการทุจริตให้มีความเข้มแข็งและมีประสิทธิภาพ จะช่วยให้เกิดผลประโยชน์สูงสุดต่อประชาชน
“การประชุมในวันนี้ เป็นการพัฒนาศักยภาพผู้บริหารโรงพยาบาลศูนย์และโรงพยาบาลทั่วไปจากทั่วประเทศ ถ่ายทอดความรู้ ประสบการณ์การบริหารงานจากผู้บริหารรุ่นเก่าสู่ผู้บริหารรุ่นใหม่ และสร้างเครือข่ายสุขภาพที่เข้มแข็ง อย่างไรก็ตามขอให้นําหลักธรรมาภิบาล ซึ่งเป็นการบริหารแนวใหม่ ไปใช้บริหารงาน เพราะเชื่อมั่นว่าจะนํามาซึ่งผลลัพธ์ที่ดีที่สุดคือความเป็นธรรม ความสุจริต ความมีประสิทธิภาพและประสิทธิผล”นายแพทย์สุขุม กล่าว
*****************************24 มกราคม 2562